cyanic-selkie/wikianc huggingface dataset:
Brún
Ierde
De tinne toplaach fan 'e ierdkoarst wurdt, alteast op it drûge, fierhinne foarme troch ierde fan ferskillende tinten brún. Goede grûn besiet út rûchwei 45% mineralen, 25% wetter, 25% lucht en 5% organysk materiaal (sawol libben as dea). De helte fan 'e brune kleur komt fan 'e mineralen. Sa kleurje grûnsoarten mei in protte izer gielich of readich wylst it izer oksidearret. Grûn mei soad mangaan, stikstof of swevel wurdt dûnkberbrún of swartich wylst de stoffen stadichoan fergeane. Fruchtbere grûn is dûnkerder brún fan kleur as ûnfruchtbere; de dûnkerder kleur komt fan it fuortrotsjende deade organysk materiaal dat dertrochhinne sit. Ien fan 'e dûnkerste grûnsoarten is feangrûn, dêr't it ferrottingproses fan plantaardich materiaal troch de hege wetterstân hiel stadich giet. Dy grûn waard sadwaande yn it ferline wol drûge en as brânstof brûkt ûnder de namme turf.
Floara
By gruttere planten, lykas beammen en strûken, ferhoutet de stamme en kleuret brún. Itselde jildt foar de woartels fan sokke planten. De stammen fan gruttere beammen wurde ferseage as hout, dat foar alderhanne doelen brûkt wurde kin, bgl. as brânstof of as boumateriaal. Hout bestiet yn in grut ferskaat oan brúntinten, dy't fierhinne ôfhinklik binne fan 'e beamsoarte, de âldens en de behanneling. Ek ôfstjerrende griene fegetaasje kleuret brún.
Fauna
In grut tal bistesoarten hat in brune pels (sûchdieren), brune fearren (fûgels) of in brune hûd (amfibyen, reptilen en lidpoatigen). Dat komt om't brún fanwegen de kleur fan ierde, hout en ôfstjerrende fegetaasje in goede skutkleur is. Foar proaidieren, lykas de hazze, de ree, de mosk en de brune kikkert, is dat fan belang om oan predaasje te ûntkommen. Foar rôfdieren, lykas de brune bear en de wezeling, is it wichtich om proaien beslûpe te kinnen. En foar omnivoaren, lykas de brune rôt en de otter, jildt sawol it iene as it oare.
Hierkleur
Brún hier is de op ien nei meast foarkommende hierkleur by de minske, nei swart hier. It wurdt feroarsaken troch in hegere mjitte fan it dûnkere pigmint eumelanine en in legere mjitte fan it bleke pigmint feomelanine. Brune eumelanine, dat resultearret yn brún hier, komt benammen foar yn Jeropa en ymmigraasjelannen as Kanada, de Feriene Steaten, Austraalje, Nij-Seelân, Sibearje en Latynsk-Amearika. Swarte eumelanine, resultearjend yn swart hier, komt benammen foar yn Afrika, Aazje, Oseaanje en mank de Yndianen. Yn 'e Westerske popkultuer jildt it stereotype fan brunettes (brúnhierrige froulju) as stabile, earnstige, skrandere en mondêne persoanen, yn tsjinstelling ta blondines (blûnhierrige froulju), dy't as kreas mar ûnnoazel sjoen wurde.
Polityk
De kleur brún wurdt polityk assosjearre mei it nasjonaal-sosjalisme om't it yn 'e 1920-er jierren de unifoarmkleur waard foar de Sturmabteilung (SA), de paramilitêre ôfdieling fan 'e NSDAP. De leden fan dy organisaasje kamen bekend te stean as 'brúnhimden'. Oarspronklik wie inkeld foar dy kleur keazen om't de NSDAP foar in habbekrats in grutte partij oerstallige unifoarmen fan 'e eardere Dútske koloniale troepen op 'e kop tikje koe. Neitiid waard brún op alderhanne wize brûkt om 'e nazys en harren partij wer te jaan, krekt as read foar de sosjalisten. Sa waard der sein dat men "brún stimde" as men jins stim op 'e NSDAP útbrocht. De unifoarmen fan 'e Hitlerjugend wiene brún, en it nasjonaal haadkertier fan 'e NSDAP, yn München, stie bekend as it Brune Hûs. En de Machtergreifung, wêrby't Adolf Hitler en de nazys yn 1933 yn Dútslân oan 'e macht kamen, wurdt ek wol de Brune Revolúsje neamd.
Mûs (betsjuttingsside)
"Mûs" hat yn de Wikipedys ferskate betsjuttings:
It Could Happen to You (film út 1994)
Plot
Dy jûns sjogge Charlie en Muriel op 'e tillefyzje dat it haadpriis op harren lotnûmer fallen is. De priis bedraacht yn totaal $69 miljoen, mar der binne mear dielnimmers oan 'e lotterij dy't itselde nûmer ynfolle hawwe, dat it prizejild moat ferparte wurde. Uteinlik krije Charlie en Muriel $4 miljoen. Muriel is alhiel yn 'e wolkens, hoewol in bytsje deprimearre dat der mar sa'n 'bytsje' fan 'e priis oerbleaun is. As Charlie har fertelt dat er de helte fan 'e priis weijûn hat en dat er fan doel is om him oan syn ûnthjit oan Yvonne te hâlden, spuit Muriel dan ek raar guod. Charlie is lykwols net fan syn foarnimmen ôf te bringen. De oare deis giet er wer nei de kafetaria dêr't Yvonne wurket en fertelt er har it goede nijs. As de media lucht krije fan dizze gong fan saken, wurdt de kwestje breed útmetten yn 'e kranten en op 'e tillefyzje: "Plysjeman Jout $2 mln Wei oan Servearster". Charlie en Yvonne wurde op slach wrâldferneamd yn hiel New York. Muriel besiket der it bêste fan te meitsjen troch harsels oan te priizgjen as "de hierknipster mei it hert fan goud".
Muriel kin net wachtsje om it no breed hingje te litten. Se fynt it geweldich om har by de New Yorkske high society te jaan, eat dêr't Charlie fan griist. As se nei in koarte rûnfeart op in lúkse jacht troch de haven fan New York geane, treft se dêr de rike, âldere Jack Gross, dy't har ynpalmt mei syn ferhalen oer hoe't er syn fortún wûn hat op 'e effektebeurs. Underwilens giet Charlie fan board as er sjocht dat Yvonne mei de taksy arrivearret. Hja is oan 'e lette kant, en foar't se de taksy betelle hat, fart it jacht fuort sûnder har en Charlie. Se geane dêrnei tegearre nei in restaurant yn 'e haven, dêr't se dinearje en prate, en ûntdekke dat se fierhinne itselde tsjin 'e wrâld oansjogge. Ear't se op hûs oan giet, freget Yvonne Charlie om nochris wat tiid mei har troch te bringen, dat se prate de folgjende middeis ôf. As it jacht weromkomt, is Charlie bang wat Muriel oer syn ôfwêzigens sizze sil, mar as er oan board giet en har weromfynt, docht bliken dat se him net iens mist hat.
Produksje
It Could Happen to You waard regissearre troch Andrew Bergman nei in senario fan Jane Anderson. It útgongspunt fan 'e film wie basearre op wiere foarfallen, mar de hiele fierdere útwurking fan it ferhaal wie folslein út 'e tomme sûgd. As produsinten wiene Mike Lobell en Gary Adelson by it projekt belutsen foar de filmstudio TriStar Pictures. Foar de film wie in budget beskikber fan $20 miljoen. De kamerarezjy wie yn 'e hannen fan Caleb Deschanel, en de filmmuzyk waard fersoarge troch Carter Burwell en Joe Mulherin. De opnamen fûnen plak op lokaasje yn New York, hoewol't de sênes mei de kafetaria, dy't eins yn Queens hieten te spyljen, filme waarden yn 'e buert Tribeca, yn Manhattan.
Obadja (bibelboek)
Fryske oersetting
Yn 1919 joech dû. Geart Aeilco Wumkes, yn syn Ut 'e Heilige Dobbe, û.m. in oersettingsfragmint fan eigen hân fan Ob. 1:12-17 út. De earste folsleine útjefte fan Obadja stie yn it Alde Testamint fan Wumkes en Eeltsje Boates Folkertsma, dêr't dy yn 1943 de earste Fryske bibeloersetting mei foltôgen. Om't sawol teologen as taalkundigen beswieren tsjin 'e fertaling Wumkes-Folkertsma hiene, waard fan 1966 ôf wurke oan in nije bibeloersetting, dy't yn 1978 útkaam as de Nije Fryske Bibeloersetting (mei stipe fan 'e provinsje Fryslân, it Nederlands Bijbelgenootschap te Haarlim en de Katholieke Bijbelstichting te Bokstel). Dat is de fertaling dy't noch altiten yn gebrûk is, yn 'e foarm fan 'e trêde, ferbettere druk fan 1995. De oersetting fan Obadja waard dêrby dien troch dû. Bernard Smilde, dy't op taalkundich mêd ûnderstipe waard troch frisikus M.J. de Haan.
Diamonds Are Forever (film)
Produksje
De rezjy fan Diamonds Are Forever waard earst oanbean oan Peter R. Hunt, dy't de foargeande film yn 'e rige makke hie, On Her Majesty's Secret Service. Dyselde koe omreden fan oare ferplichtings lykwols inkeld oan 'e nije film meiwurkje as de produksjedata ferskood waarden, en dat woene de filmprodusinten net. Sadwaande waard ynstee Guy Hamilton frege as regisseur, dy't earder de Bond-film Goldfinger makke hie. Fanwegen de minne relaasjes dy't Hamilton mei de Britske fakbûnen krigen hie troch de swierrichheden ûnder de opnamen fan Battle of Britain, wie Diamonds Are Forever de earste Bond-film dy't foar it meastepart yn 'e Feriene Steaten filme waard ynstee fan yn it Feriene Keninkryk.
Untfangst
Fan 'e filmkritisy krige Diamonds Are Forever oer it algemien positive resinsjes. Sa priizge Roger Ebert fan 'e Chicago Sun-Times de efterfolging troch Las Vegas. Yn The New York Times hie Vincent Canby it oer "geweldige, absurde wille" yn syn resinsje fan 'e film. Hy omskreau de James Bond fan Sean Connery as "in stânhefte fertsjintwurdiger fan it militêr-yndustrieel kompleks […] en in triomfantlike seksist." Dêr wied er tige tankber foar om't neffens him net alles oan feroaring bleatsteld hoegde te wurden. Neffens Jay Cocks, dy't skreau foar it Amerikaanske tydskrift Time, wie Diamonds Are Forever "yn guon opsichten de bêste [Bond-film] fan allegear." Peter Schjeldahl omskreau Diamonds Are Forever yn The New York Times as "in hiel aardige film – net hege keunst, mar fantastysk ferpakt."
Grutte Priis Formule 1 fan Singapoer 2010
Utslaggen fan de Grutte Priis Formule 1 fan Singapoer 2010 yn Singapoer op 26 septimber 2010. It wie de fyftjinde race fan 19 races fan de Formule 1 yn 2010. Hy waard op de Marina Bay sirkwy hâlden. De race waard hâlden oer 61 omgongen, op it 5 km lange sirkwy foar in raceôfstân fan 309 kilometer.
Deade-Seerôlen
De boekrôlen binne tradisjoneel altiten assosjearre mei de joadske sekte fan 'e essenen, hoewol't dy assosjaasje yn 't lêstoan yn 'e kiif kommen is te stean, en saakkundigen no fan tinken binne dat it wierskynliker is dat de teksten ôfkomstich binne fan 'e Jeruzalimske preesters, sadokiten of oare, noch ûnbekende joadske sekten.
Hurdfytsen op de Paralympyske Simmerspullen 1992
Tandem
{| width=60%
Frijheidsbyld (New York)
De earste stien foar de sokkel waard op 5 augustus 1884 dellein. Yn itselde jier waard it byld yn Parys as test yn elkoar set. Dêrnei folge de boatreis fan 350 ûnderdielen yn 214 kisten nei New York. Op 17 juny 1885 kamen de ûnderdielen fan it stânbyld oan yn de haven fan New York.
Tietje Spannenburg-Pagels
D. Volbeda skreau in gedicht yn it Frysk oer Pagels en Jouke de Groot.
Ympuls (natuerkunde)
Ympuls yn de klassike natuerkunde: wet fan behâld fan ympuls
De yntegraal fan in krêft F oer de tiid fan tiidstip a nei tiidstip b is de stjit I
dy't dus sa gearhinget mei de ympuls:
Katôba (folk)
Erkenning ferlern en weromwûn
Yn 1840 ferkochten de Katôba dat reservaat oan Súd-Karolina, mar it Ferdrach fan Nation Ford, wêryn't dat bewurkmastere waard, wie fan begjin ôf oan (de juridyske term is ab initio) ûnjildich om't Amerikaanske steaten neat te sizzen hawwe oer reservaatlân; dat falt útslutend ûnder it foech fan it federale regear en it Amerikaanske Kongres. Tsjin 1847 waarden de Katôba troch it regear fan Súd-Karolina lykwols as in ophefte stamme beskôge. Goed tachtich jier letter, yn 1929, sette Samuel Taylor Blue, it doetiidske opperhaad fan 'e Katôba, útein mei syn krewearjen foar de rjochten fan syn folk. Dat resultearre yn 1941, ûnder it regear fan presidint Franklin D. Roosevelt, dat goedmienend foar de Yndianen oer stie, yn federale erkenning foar de Katôba. Yn 1944 joech Súd-Karolina fierders einlings en te'n lêsten it steatsboargerskip oan syn Yndiaanske ynwenners, sij it net yn dy mjitte dat se ek stimme mochten. Pas nei't it Amerikaanske Kongres ûnder druk fan 'e Afro-Amerikaanske Boargerrjochtebeweging yn 1965 de Stimrjochtwet oannommen hie, koene de Katôba en oare Yndianen yn Súd-Karolina foar it earst meidwaan oan ferkiezings.
Ridderroman
Ridderromans binne gjin romans yn 'e moderne sin fan it wurd, mar lange, op rym sette ferhalen yn 'e folkstaal út in tiid dat de hegerein (dêr't eins in elk dy't doe skriuwe koe ta hearde) oer it algemien noch it Latyn brûkte om him yn út te drukken. De stof fan sa'n ridderroman is gauris fertaald en bewurke fan in oarstalich orizjineel (copyright bestie yn 'e Midsiuwen noch net). De ferhalen waarden foardroegen oan 'e aadlike hôven fan West-Jeropa, en wiene tige populêr. Letter, om 'e ein fan 'e fyftjinde iuw hinne, ûntstiene der op it Ibearysk Skiereilân de earste echte ridderromans yn 'e moderne sin fan it wurd, dêr't Tirant lo Blanc (1499) en de ferneamde parody Don Quichot (1605) de bekendste fan binne.
Melilla
thumb|left|De lokaasje fan Melilla Melilla is in Spaanske enklave yn Noard-Afrika. De stêd leit op in rotsich skiereilân dat sa'n 40 kilometer lang is en omjûn is fan de Middellânske See. Op 14 maart 1995 waard Melilla in autonome stêd fan Spanje, dêrfoar wie it ûnderdiel fan de Spaanske provinsje Málaga.
Jan Vroom jr.
Jan Vroom jr. (Haren, 6 augustus 1893 – Glimmen, 5 maart 1958) wie in Nederlânske tún- en lânskipsarsjitekt.
Fiolet
Gefoelswearde
Yn Japan wie fiolet yn it ferline in populêre kleur, dy't ûnder it Heian-tiidrek (794-1185) yn 'e moade en de skilderkeunst yntrodusearre waard. Yn 'e Sineeske skilderkeunst symbolisearret fiolet de ienheid dy't de dualiteit fan it yin en yang te boppe giet, en fertsjintwurdiget it dêrmei ek de ultime harmony fan it hielal.
Wyt
Islaam
Yn 'e islaam wurde ûnder de hadj, de beafeart nei it hillige plak Mekka, troch alle pylgers wite klean droegen. Sokke ichram-klean besteane foar manlju stiiffêst út twa stikken ûnbeseame stof fan 'e grutte en it materiaal fan baailekkens. It boppeste, de riḍā, wurdt om 'e romp hinne wuolle, en it ûnderste, de izār, wurdt as in soarte fan lange rok om it ûnderlichem hinne droegen, mei in rym om it om 'e mul hinne fêst te setten. Ta einbeslút omfetsje ichram-klean ek noch in pear sandalen. Foar froulju omfiemje ichram-klean in folle grutter ferskaat, dat regionale religieuze ynfloeden sjen lit.
Sjintoïsme
Yn it sjintoïsme, de tradisjonele godstsjinst fan Japan, jout in stik grûn dat oerdutsen is mei wyt grint of belein mei wite stiennen in hillich plak oan, in saneamde niwa. Sokke plakken binne wijd oan 'e kami, geasten dy't út 'e himel delkommen of fan oersee oerkommen binne. Yn it sen-boedisme, in oare godstsjinst yn Japan, hawwe timpels gauris in saneamde sen-tún, dêr't wyt grint of sân soarchfâldich mei in túnklauwer bewurke wurdt om op rivieren of beken te lykjen. Sokke tunen binne bedoeld foar meditaasje.
Wyttinten
Eins is wyt in kleur dy't gjin tinten hat, mar yn 'e regel wurde der dochs tinten ta rekkene dy't eins de alderljochtste tinten fan oare kleuren binne. In oerkoepeljende term foar sokke krekt-net-wyttinten is brutsen wyt. De wichtichste fan dy tinten binne: aaiskaal, albast, âldkant, Aliceblau, antyk wyt, azuerwyt, bêzje, bienwyt, blommewyt, cosmic latte, ekru, fanylje, flaaksgiel, hunichdau (honeydew), isabellyn, ivoar, krêm, lavindelkaam, limoensjiffon, linnenswyt, maïsside, manjolia, mistrôze, muntkrêm, Navahowyt, njanza, papaya whip, pjisk, platinagriis, reekwyt, seeskulp, sjampanje, sniewyt en spûkwyt.
The Enforcer (film út 1976)
The Enforcer is in Amerikaanske plysjefilm út 1976 ûnder rezjy fan James Fargo, mei yn 'e haadrollen Clint Eastwood en Tyne Daly. De titel ferwiist nei immen dy't tafersjoch hâldt op it neilibjen fan beskate regels, lykas yn dit gefal in plysjeman. It ferhaal folget de bikkelhurde plysje-ynspekteur Dirty Harry Callahan, dy't diskear op it spoar komt fan terroristelieder Bobby Maxwell. The Enforcer wie it trêde diel fan 'e filmsearje Dirty Harry en folge as sadanich op Magnum Force, út 1973. De film krige oer it algemien positive resinsjes fan 'e filmkritisy, hoewol't datselde net gou foar it aktearjen fan Clint Eastwood. Yn elts gefal wie The Enforcer in kommersjeel súkses yn 'e bioskopen.
Produksje
Underwilens hie filmstudio Warner Bros. Stirling Silliphant oan it wurk set om in senario foar in nije Dirty Harry-film te skriuwen. It resultaat wie in skript dat Dirty Harry and More hiet, wêryn't Callahan as nije partner in Aziatyske frou krige dy't More hiet. Eastwood fûn in froulike partner ek in goed idee, mar neffens him hie it senario fan Silliphant te min aksje. Dêrom lange er Silliphant it skript fan Hickman en Schurr oer en joech him opdracht om eleminten út 'e beide skripts te fermingen. It resultearjende skript lei nei Eastwood syn miening noch altyd tefolle de klam op karakterûntwikkeling en te min op aksje, dat hy liet it nochris oereidzje troch Dean Riesner, dy't earder ek oan 'e senario's fan Dirty Harry en Coogan's Bluff wurke hie.
De film wie it debút as regisseur fan James Fargo. As produsint wie Robert Daley by it projekt belutsen foar Eastwood syn eigen filmstudio The Malpaso Company (no: Malpaso Productions). Der wie foar The Enforcer in budget beskikber fan $9 miljoen. De opnamen fûnen yn 'e simmer 1976 plak, foar it meastepart op lokaasje yn San Francisco en omkriten. De kamerarezjy wie yn 'e hannen fan Charles W. Short, en de filmmuzyk waard fersoarge troch Jerry Fielding. De produksje operearre lange tiid ûnder de wurktitel Dirty Harry III, mar Eastwood fûn dat de film in eigen namme fertsjinne. Uteinlik kaam er healwei de opnamen op 'e lapen mei The Enforcer.
Resultaat
The Enforcer brocht yn 'e bioskopen yn 'e Feriene Steaten $46,2 miljoen op. Hoewol't ûnbekend is wat de opbringst wrâldwiid wie, kaam de film dêrmei tsjin in budget fan $9 miljoen al út op in winst fan $37,2 miljoen, hoewol't dêr de marketingkosten noch wol ôf moatte. Dêrmei wie The Enforcer de op acht nei meast opbringende film fan 1976.
Honoarius III
Fiifde krústocht
De datum foar Freark II om ek nei it Hillige Lân te tsjen waard úteinlik op 24 juny 1225 fêststeld. Om him oan it doel te binen regele Honoarius III foar Freark II in houlik mei Isabella, erfgenaam fan it keninkryk Jeruzalim. Mar it Ferdrach fan San Germano yn july 1225 soarge op 'e nij foar in fertraging fan twa jier en doe't it Freark II lang om let earnst waard, ferstoar paus Honoarius III op 18 maart 1227 yn Rome sûnder mei te meitsjen dat syn hope útfierd waard.
It Gealtsje
Ynhâld
Mar it meganyske fûgeltsje rekket úteinlik stikken troch slitaazje en hoewol't it wer makke wurdt, binne der ûnderdielen dy't net ferfongen wurde kinne, dat it kin heechút noch mar ien kear yn 't jier brûkt wurde. In stikmannich jierren letter rekket de keizer slim yn 'e minnichte. Sasear sels, dat syn tsjinstfolk mient dat er al stoarn is, en nei syn erfgenamt ta giet en him allinne efterlit. Mar de keizer is noch net alhiel wei, al falt it sykheljen him swier mei't de Dea him op it boarst sit. De Dea ropt alderlei nuvere troanjes op dy't de keizer út 'e fâlden fan syn swiere ferwielene bêdgerdinen wei fertelle oer syn goede en minne dieden, oant er it op 't lêst útskreaut.
Jona (bibelboek)
Ynhâld
Jona wurdt dêr sa nidich om as tuorre. Hy ferwyt God dat er fiersten te rjochtfeardich en genedich is, en dat dit no krekt de reden is dat er syn opdracht earst net oannimme woe, om't er wol wist dat der dochs neat fan komme soe. Dêrop freget er God om him mar te deadzjen, dat er ferlost wêze mei fan dit weardeleaze eintsje libben. God lit dan yn ien nacht in wûnderbeam opkomme dy't Jona skaad jout foar de stekkende sinne; dêrop is Jona tankber en hâldt er op fan tsjineameljen. Mar de oare deis lit God in rûp komme dy't de beam oanfret dat er ferdrûget en deagiet. Dan lit God in gleonhjitte eastewyn opsetten komme. Jona wurdt dan wer sa nidich as ien, en freget op 'e nij om mar fan it libben ferlost te wurden. Mar God set him teplak mei te sizzen dat as it Jona al om dat iene beamke begruttet, dêr't er sels neat oan dien hat, hoefolste mear sil it God dan net begrutsje om in stêd fan 120.000 ynwenners mei al harren fee?
Epos
Oerlevering
In epos kin skriftlik fêstlein wêze, mar kin ek mûnling oerlevere wurde. Yn 'e oarsprong waarden alle epossen mûnling oerlevere, en fan alle skriftlike literêre sjenres hat it epos noch it meast mei de oerlevering gemien. De earste, oarspronklike epossen wurde primêre of orizjinele epossen neamd; dy fan letter datum, dy't dêrop weromgripe, binne de sekundêre of literêre epossen.
Foarbylden
Ut Ynje komme it hindoeïstyske Ramayana en Mahabharata.
Formule 1 yn 2006
Fernando Alonso wie by de start fan it seizoen de ferdigenjend wrâldkampioen by de koereurs, syn team Renault is de regearjend wrâldkampioen by de konstrukteurs.
Cornelis Brandsma
Cornelis (Cor) Brandsma (Snits, 10 juny 1904 – Haarlim, 2 novimber 1982) wie in Nederlânsk politikus út namme fan de PvdA, dy't fan 1942 oant 1967 aktyf wie yn de Twadde Keamer fan de Steaten-Generaal.
Hy begûn syn karriêre as útfierder yn de betonbou. Dêrnei wie er aktyf as propagandist foar it Nederlands Verbond van Vakverenigingen (NVV). Fan sa'n 1949 oant 22 juny 1956 wied er sekretaris fan de Algemene Nederlandse Bouwbedrijfsbond (ANB). Dêrnei waard er foarsitter fan dat bûn fan 22 juny 1956 oant 1 april 1964.
Nederlânsk Filmfestival
Skiednis
Yn 'e begjinjierren wie it Nederlânsk Filmfestival fral in platfoarm foar ûnderlinge konkelderij binnen de Nederlânsk filmwrâld. Dat stadium ûntwoeks it lykwols fluch. Oarspronklik waard it festival holden yn Filmtheater 't Hoogt, mar dat wie al gau te lyts. Dêrop waarden Camera en City fan Wolff Bioscopen by it evenemint lutsen, letter folge troch Pathé Rembrandt Utrecht, it Louis Hartlooper Complex, de Stedsskouboarch, TivoliVredenburg, CineMec Leidsche Rijn en Kinepolis.
Klimaks (narratology)
Foarbylden
In foarbyld fan in klimaks is de moard op Julius Caesar yn it toanielstik Julius Caesar, fan William Shakespeare.
Yn in ferheljende non-fiksjebeskriuwing fan 'e Slach by Waterloo soe de klimaks middeis om 17.00 oere wêze, doe't de Prusyske troepen fan Blücher op it slachfjild ferskynden en Napoleon in ruteroanfal fan hast 10.000 Frânsen ynsette om te besykjen it Britsk-Nederlânske leger fan Wellington te brekken foar't der in grutte Prusyske oanfal tsjin him beävensearre wurde koe.
Yn in mop wurdt de klimaks foarme troch de klû.
Boarnwerterhoeke
Boarnwerterhoeke is in buorskip yn de gemeente Noardeast-Fryslân. Boarnwerterhoeke leit noardwestlik fan Dokkum, eastlik fan Boarnwert en noardeastelik fan Raard.
Fie Werkman
Libben en wurk
Yn de jierren 50 iepene Werkman in atelier foar bern yn har went yn Grins. As keunstner wie se autodidakt, se tekene, mar waard benammen bekend as kollaazjekeunstner. Sy ûntwikkele dêrfoar in eigen technyk wêrby't se op stof tekene mei lapen, dy't yn drukinket dipt wiene. Sy knipte dêr figueren en foarmen út, dy't hja wer oaninoar naaide. Se wurke op de grins fan abstrakte en de figurative keunst.
Antyklimaks (narratology)
De antyklimaks, fan it Grykske κλῖμαξ (klimax), dat "trep" of "ljedder" betsjut en it foarheaksel anti- dat "tsjin" betsjut, is yn in ferheljend wurk in sitewaasje yn in plot wêrby't in probleem dat dreech oplosber liket, oplost wurdt troch wat triviaals. It punt wannear't it ferhaal syn grutste spanning en dramatyk berikke moatte soe, komt op dy manear narratologysk sjoen net út 'e ferve. Dat liedt by de lêzer, sjogger of harker (ôfhinklik fan it medium) oer it algemien ta teloarstelling, om't de klimaks fan in ferheljend wurk wat is dêr't men nei útsjocht.
Mamma Mia! Here We Go Again
Plot
Yn in flashback einiget de românse fan Sam en Donna like hommels as er begûn, as Donna in foto fan Sam syn ferloofde Lorraine ûnder eagen kriget en ûntdekt dat er har net de wierheid ferteld hat. Hy besiket har út te lizzen dat er net fan Lorraine hâldt, dat harren oankommende houlik min ofte mear beknopedraaid is troch harren âlden en dat er krekt nei Grikelân ta flechte wie om soks te ûntrinnen, mar Donna wol net harkje en wiist him yn triennen de doar. Sam nimt mei pine yn 't hert de fearboat nei it fêstelân. Neitiid komme de jonge Tanya en Rosie nei Kalokairi om Donna op te sykjen. De beide fammen besykje harren freondinne op te fleurjen mei in optreden fan harren band, Donna and the Dynamos. As Bill weromkomt, sa't er al ûnthjitten hie, jout Donna har by him op syn boat, ta argewaasje fan Rosie, foar wa't it mei Bill leafde op it earste gesicht is. Op 'e boat sliept Donna mei Bill om Sam te ferjitten. Underwilens keart Sam werom op it eilân, nei't er thús syn ferloving mei Lorraine ôfsein hat. As er lykwols heart dat Donna al in oare frijer hat, jout er him telider slein wer ôf.
The Hobbit: An Unexpected Journey
In Unferwachte Reis
Nei't se allebeide ferskate kearen goed ret hawwe, kin Bilbo mar min in nij riedsel betinke. As er de hannen yn 'e bûsen docht, en de ring fielt, freget er wat er yn syn bûsen hat. Hoewol't dat strikt nommen gjin riedsel is mar in fraach, akseptearret Gollum it as in riedsel troch nei it andert te rieden. Dat slagget net en Bilbo wint it spultsje. Foar't Gollum him nei de útgong liede kin, mist er ynienen de ring, syn "leafling", en beseft er wat Bilbo yn syn bûse hawwe moat. Hy ljept op Bilbo ôf, dy't it hazzepaad kiest. As er op in stuit stroffelet en falt, fljocht him de ring út 'e bûse en lânet persiis om syn finger. Gollum ferskynt in momint letter om 'e hoeke mar sjocht him net, wylst it sicht fan Bilbo nuveraardige griis en op in distânsje rekke is. Hy beseft dat de ring him ûnsichtber makket. Gollum hastiget him fierder, nei de útgong, om Bilbo te efterheljen, en Bilbo folget him. As er lykwols de kâns hat it ellindige wêzen te deadzjen, kiest er der út begrutsjen foar syn libben te sparjen. Hy springt oer Gollum hinne en ûntkomt nei bûten ta, wylst it wêzen it útskreaut fan haat en wanhoop.
Mississippydelling-Sûaanske talen
De Mississippydelling-Sûaanske talen of Middensûaanske talen binne in groepke Yndiaanske talen út Noard-Amearika, dy't in taalkloft foarmje binnen de gruttere Sûaanske taalfamylje. De opbou fan 'e taalgroep is sa:
Antônio Fagundes
thumb|Antônio Fagundes Antônio da Silva Fagundes Filho (Rio de Janeiro, 18 april 1949) is in Brazyljaansk akteur.
Pears
Seksualiteit
Pears wurdt soms assosjearre mei homo's, lesbiënnes, biseksuëlen en transseksuëlen, hoewol't foar dy hiele mienskip rôze eins mear de symboalkleur is. Spesifyk foar biseksuëlen is pears lykwols al in symboal, mei't de biseksualiteitsflagge de kleuren rôze en blau kombinearret, dy't tegearre pears meitsje.
Maksimiliaan Kolbe
Yn it ynterbellum wie Kolbe as pater in besiele misjonaris. Yn 1941 waard er oppakt en nei Auschwitz stjoerd, dêr't er in oare finzene dy't feroardiele wie ta in wisse dea frijwillich ferfong. Kolbe waard mei in gifynjeksje fermoarde en paus Jehannes Paulus II ferklearre him op 10 oktober 1982 hillich.
Z for Zachariah (film)
Z for Zachariah is in Amerikaansk-Iislânsk-Nijseelânsk-Switserske post-apokalyptyske science fiction-dramafilm út 2015 mei trekjes fan in psychologyske skriller. de film stie ûnder rezjy fan Craig Zobel, en de trije haadrollen waarden spile troch Margot Robbie, Chiwetel Ejiofor en Chris Pine. It is in ûnôfhinklike film dy't hiel loskes basearre is op 'e roman mei deselde namme fan Robert C. O'Brien. It ferhaal spilet yn in dystopyske takomst as der in nukleêre holokaust plakfûn hat. De iennichste oerlibbene liket de jonge frou Ann te wêzen, dy't yn in lytse delling yn 'e Appalachen wennet dêr't troch in op himsels steand waarsysteem de radio-aktive strieling net trochkrongen is. Ann har iensume bestean feroaret folslein as koart nei inoar twa oare oerlibbenen har delling berikke. Z for Zachariah krige oer it algemien positive resinsjes fan 'e filmkritisy. De film brocht mar in bytsje op yn 'e bioskopen, mar dat wie mear te witen oan in beheinde distribúsje as oan gebrek oan belangstelling.
Plot
It is net sa nuver dat Loomis him bedrige fielt troch de nijynkommeling, want Caleb is blank (lykas Ann), mear fan Ann har jierren, mear fan Ann har maatskiplike klasse, komt út itselde diel fan it lân as Ann en is boppedat ek noch strang kristlik, lykas sy (of hâldt alteast út dat er dat is). Der ûntjout him in klassike trijehoeksferhâlding, wêrby't Ann har seksueel oanlutsen fielt ta beide manlju. Caleb begjint op subtile wize tusken har en Loomis te stokeljen, û.o. troch te sizzen dat inkeld leauwenden in kâns hawwe om sa'n apokalyps te oerlibjen. Loomis goait syn eigen glêzen yn troch Ann te fertellen dat se him neat ferplichte is en dat se rêstich mei Caleb op bêd gean kin, wylst se dêr op dat stuit noch hielendal net iens oan tinkt. Ta oermjitte fan ramp seit er dat er it wol begrypt dat blanken leaver mei blanken gean wolle, wêrmei't er ymplisearret dat Ann in rasiste is.
Letter dy deis begjint op 'e pleats de kuolkast te brommen ta teken dat der wer elektrisiteit is. Ann rekket yn in opteine stimming en docht alle lampen oan. Se draaft ta it hûs út om Loomis te sykjen, en treft yn in skuorre har oargel oan, dat Loomis binnendoar helle hat om it tsjin 'e eleminten te beskermjen. Mear noch, hy hat it opsteld as yn in tsjerke en hat mei planken en jerrycans in stikmannich tsjerkebankjes ymprovisearre. Wylst Ann in hymne begjint te spyljen, komt Loomis deryn en nimt plak op ien fan 'e bankjes. As Ann him in heal útskroevene, heal ûntrêstge blik ta werpt, sit Loomis hannewringend ta te harkjen wylst it byld ferdizenet ta swart.
Casting Opnamen
Doe't de plannen foar de film yn maaie 2013 bekendmakke waarden, soe Amanda Seyfried de rol fan Ann fertolkje. Hja rekke letter lykwols by de produksje wei en waard ferfongen troch de Australyske aktrise Margot Robbie.
Resultaat
Z for Zachariah brocht yn 'e bioskopen yn 'e Feriene Steaten $121.461 op. Hoewol't it in ûnôfhinklike film betreft, mei in grif net al te grut (mar ûnbekend) budget, liket dat net genôch te wêzen om kyt te spyljen. It beheinde tal bioskopen yn acht nommen dêr't de film draaide, lykje de distributeurs lykwols mear ynset te hawwen op opbringst út video-on-demand en ferkeap foar tillefyzje-útstjoering.
Lanselot fan Berlemont, hear fan Beauraing
Lanselot fan Berlemont, hear fan Beauraing (????- Namen, 1578? ) wie in soan fan Karel fan Berlemont en Adriana fan Lynje Barbanson.
Krúspunt
Foarmen
thumb|Krusing yn Tverskaja Zastava yn [[Moskou]] Der kin ek ûnderskaat makke wurde op grûn fan de foarm fan it krúspunt:
Angel Has Fallen
Plot
As de autoriteiten op it plak delikt arrivearje, treffe se dêr presidint Trumbull en Banning beide bewusteleas driuwend yn it wetter oan. De beide mannen wurde halje-trawalje nei it sikehûs brocht, dêr't fêststeld wurdt dat Trumbull, in âldman, troch de ûntbearings yn koma rekke is. Banning komt rillegau wer by, mar ûntdekt dan dat hysels de wichtichste fertochte fan 'e oanslach is. In team fan 'e federale resjerzje FBI ûnder lieding fan 'e bikkelhurde aginte Helen Thompson hat Banning syn DNA oantroffen yn it autobuske dêr't de drones út lansearre waarden, en der blykt in bûtenlânske bankrekken yn in belestingparadys op syn namme te bestean dêr't koartby $10 miljoen op byskreaun is. Thompson-en-dy hawwe ek Banning syn stilholden medyske swierrichheden en syn medisynferslaving oan it ljocht brocht, wat alles noch minder lykje lit. Harren teory is dat Banning syn sollisitaasje nei de funksje fan direkteur fan 'e Secret Service ôfwiisd is troch presidint Trumbull, en dat Banning dêrop út in kombinaasje fan jildkrapte en wraak foar bûtenlânske opdrachtjouwers de oanslach tarist en útfierd hat. De iennichste persoan dy't dy teory ûntkrêfsje kin, is presidint Trumbull, dy't yn koma leit.
Resultaat
Angel Has Fallen brocht yn 'e bioskopen yn 'e Feriene Steaten en Kanada $69,0 miljoen op, en yn alle oare lannen en territoaria $78,5 miljoen. Wrâldwiid kaam de opbringst dêrmei út op $147,5 miljoen. Ofset tsjin it budget fan $40 miljoen betsjut dat in winst fan $107,5 miljoen, hoewol't dêr de marketingkosten noch wol ôf moatte.
Janet Heidinger Kafka Prize
De Janet Heidinger Kafka Prize of de Janet Heidinger Kafka Prize for Fiction is in Amerikaanske literatuerpriis dy't sûnt 1976 elts jier útrikt wurdt troch it Susan B. Anthony Ynstitút foar Frouljusstúdzjes en de fakulteit Ingelske taal- en letterkunde fan 'e Universiteit fan Rochester (yn Rochester yn 'e steat New York), foar it bêste fiksjewurk skreaun troch in Amerikaanske frou.
East-Aazje
Kultureel kin East-Aazje fierhinne lykslein wurde mei de saneamde sinosfear, it gebiet dat histoarysk sjoen ûnder tige sterke Sineeske kulturele ynfloed stie (al heart Fjetnam dêr dúdlik ek ta). Dy ynfloed docht û.m. bliken út de fersprieding fan it Sineeske skrift en de Sineeske kalinder en fan 'e gewoante om 'e efternamme foar de foarnamme te setten (dy't bûten de sinosfear inkeld foarkomt yn Hongarije). De grutte godstsjinsten fan East-Aazje binne it boedisme, mei yn Sina en Taiwan dêrby it Sineeske tradisjonele leauwe, it konfusianisme en it taoïsme, yn lannen as Mongoalje en Súd-Koreä it sjamanisme en yn Japan it sjintoïsme.
Ellesmere (eilân)
Ellesmere (Ingelsk: Ellesmere Island; Frânsk: Île d'Ellesmere; Inûktitût: ᐅᒥᖕᒪᒃ ᓄᓇ, Umingmak Nuna) is it op twa nei grutste eilân fan Kanada en it op njoggen nei grutste eilân fan 'e wrâld, mei in oerflak fan 196.235 km². It makket diel út fan 'e Keninginne Elizabetheilannen, dy't sels wer ta de gruttere Kanadeeske Arktyske Arsjipel hearre. De noardkaap fan Ellesmere, Kaap Kolumbia, is it noardlikste punt fan Kanada. It eilân waard yn 1852 troch de Britske ûntdekkingsreizger Edward Inglefield ferneamd nei Francis Egerton, 1ste greve fan Ellesmere.
Horrible Bosses
Plot
Nick Hendricks, Dale Arbus en Kurt Buckman binne trije freonen dy't allegearre lije ûnder problemen op har wurk. Nick hat in kantoarbaan yn 'e finansjele sektor en wurket ûnder de sadistyske Dave Harken. Dyselde hintet allegeduerigen dat Nick yn oanmerking komt foar promoasje, en set him ûnder druk om fan moarns ier oant jûns let troch te bodzjen wylst er him op raffinearre wize narret. Dale wurket as toskedoktersassistint foar de froulike, troch seks obsedearre toskedokter Julia Harris, dy't him oan ien wei troch seksueel yntimidearret. De seksferslaafde Kurt is boekhâlder by in gemysk bedriuw en kin poerbêst mei syn baas Jack Pellit. Syn swierrichheden begjinne lykwols as Jack op in dei in hertoanfal kriget en dearekket, wêrnei't syn soan Bobby Pellit, in kokaïnesnuvende, huorrerinnende liddichgonger, de lieding oer it bedriuw oernimt. Dyselde sjocht de ûndernimming inkeld as wat dêr't er sa fluch mooglik safolle mooglik jild út wringe kin, sûnder dat it him ek mar wàt skele kin wat soks mei de wurknimmers docht.
Nick, Dale en Kurt beslute dat se sels de know-how foar it beramen fan 'e moarden misse, dat se wolle in hiermoardner yn 'e earm nimme. Earst besiket Dale oer it ynternet mei sa'nent yn kontakt te kommen, mar dat blykt by neier ynsjen in man te wêzen dy't yn ruil foar jild oer oare manlju hinne pisset. Dêrop geane se nei in rûge kroech dêr't se plompwei oan 'e barkeeper freegje oft der ek hiermoardners mank syn kliïntêle binne. Se wurde de kroech útbonsjoerd, mar ien fan 'e klanten, in eks-detinearre dy't har fraach opfongen hat, komt har efternei. Hy stelt him foar as Motherfucker Jones, en seit in hiermoardner te wêzen. Nei't de trije freonen in dei letter mei $5.000 op 'e lapen kommen binne, feroaret er dat lykwols yn 'hiermoardadviseur'. Nick, Dale en Kurt binne dêr net bliid mei, mar as Motherfucker harren oanriedt om 'e moarden derút sjen te litten as ûngelokken, liket dat harren dochs wol in fernimstich idee ta.
Yn 'e neisleep fan alle trelit wurdt Harken feroardiele ta 25 jier oant libbenslang. De bemuoienissen fan 'e trije freonen mei de moard op Pellit wurde troch de plysje troch de fingers sjoen om't se harren úteinlik nei de wiere moardner ta laat hawwe. Lokkigernôch foar Kurt binne der gjin wetten tsjin it besmoargjen fan oarmans toskeboarstels troch se yn jins kont te stopjen. Kurt behâldt syn âlde funksje mar komt no ûnder in normale baas te wurkjen. Nick kriget promoasje en wurdt beneamd yn 'e funksje fan Harken, dêr't er lykwols te meitsjen krigen mei de algemien direkteur fan syn bedriuw, dy't it foar de moade hat syn assistinten yn syn kofferbak op te sluten as se him kâlde kofje foarsette. En Dale leit mei help fan Motherfucker Jones en Kenny Sommerfeld op fideo fêst wat Julia mei har pasjinten útheeft nei't se dy ûnder narkoaze brocht hat. Troch har mei dat filmke te sjantearjen, wit er in ein oan har seksuele yntimidaasje te meitsjen en har ek noch betelje te litten foar syn houliksreis.
Opbringst
Horrible Bosses brocht yn 'e bioskopen yn 'e Feriene Steaten en Kanada $117,5 miljoen op, en yn alle oare lannen en territoaria $92,2 miljoen. Wrâldwiid kaam de opbringst dêrmei út op $209,6 miljoen. Ofset tsjin it budget fan $35 oant 37 miljoen betsjut dat in winst fan teminsten $172,6 miljoen, hoewol't dêr de marketingkosten noch wol ôf moatte.
Brune rôt
Algemien foarkommen
Tsjintwurdich binne de iennichste gebieten dy't de brune rôt net kolonisearre hat de Arktis en Antarktika, dêr't it him te kâld is en dêr't gjin permaninte minsklike bewenning is. Fierders komt er likemin foar op guon isolearre eilannen dêr't men der alle war oan docht om dat sa te hâlden, lykas Iislân, wylst er yn guon gebieten, lykas de Kanadeeske provinsje Alberta en dielen fan Nij-Seelân, mei in protte muoite útrûge is. Yn Nij-Seelân en op in protte eilannen yn 'e Stille Súdsee hat de brune rôt grutte ekologyske skea oanrjochte, benammen troch syn oanfretten fan fûgelnêsten, dat ta it útstjerren fan ferskate lânseigen fûgelsoarten laat hat. left|thumb|250px|In brune rôt.
Uterlike skaaimerken
Brune rotten hawwe in tige skerp gehoar, en kinne ultrasoane lûden hearre, en teffens hawwe se in tigen rooksin. Har gesichtsfermogen is lykwols min, en yn albino-eksimplaren noch helte minder. Se sjogge likernôch sa't minsken mei read-griene kleureblinens sjogge, útsein dat harren blaupersepsje in stik yn it ultrafiolette spektrum op giet, wêrmei't se dan wer dingen sjen kinne dy't foar minsken ûnsichtber binne.
Mamma Mia! (film út 2008)
Produksje
Mamma Mia! is in film dy't basearre is op 'e tige populêre musical Mamma Mia fan Catherine Johnson, dy't yn 1999 yn Londen yn premiêre gie en neitiid jierrenlang oer de hiele wrâld opfierd waard. De musical is in oade oan it wurk fan 'e Sweedske band ABBA, dy't yn 'e 1970-er jierren en iere 1980-er jierren wrâldwiid tige populêr wie. De film is ek teminsten foar in part basearre op it liet Mamma Mia, fan ABBA, út 1975.
De opnamen fûnen plak fan 29 augustus oant ein septimber 2007. De kamerarezjy wie yn 'e hannen fan Haris Zambarloukos. Fierwei de measte sênes waarden yn 'e Pinewood Studios yn it Ingelske greefskip Buckinghamshire filme, dêr't it hiele doarpke fan it fiktive eilân Kalokairi neiboud waard. Guon dielen fan 'e film waarden op lokaasje opnommen op it Grykske eilân Skopelos, yn Tessaalje.
Distribúsje
De distribúsje fan Mamma Mia! waard fersoarge troch Universal Pictures. De film gie op 30 juny 2008 yn premiêre yn Londen, en iepene dêrnei op 10 july yn 'e Britske bioskopen. Yn Dútslân kaam de film út op 17 july en yn 'e Feriene Steaten op 18 july. By de Sweedske premiêre, op 4 july yn Stockholm, joegen Anni-Frid Lyngstad en Agnetha Fältskog harren by Björn Ulvaeus en Benny Andersson, dy't by de produksje fan 'e film belutsen west hiene. Dat wie de earste kear sûnt 1986 dat alle fjouwer leden fan ABBA yn it iepenbier gearkamen.
It byhearrende soundtrackalbum, Mamma Mia! The Movie Soundtrack, kaam op 7 july 2008 tagelyk út by Decca Records yn 'e Feriene Steaten en by Polydor foar de ynternasjonale merk. Yn novimber 2008 waard de film Mamma Mia! útbrocht op dvd en blu-ray.
Swarte rôt
Biotoop
Swarte rotten kinne har oanpasse ta in grut ferskaat oan biotopen. Yn noardlik Jeropa libje se meast yn stêden en oare sintra fan minsklike bewenning, wêrby't se pakhuzen, skuorren, hokken, skippen, havens, pleatsen, fabriken en wenten kolonisearje. Oars as de brune rôt jout de swarte rôt de foarkar oan in drûch om-en-by. As beide soarten yn ien en itselde gebou foarkomme, sil de swarte rôt yn 'e regel boppe-yn en de brune rôt ûnderyn te finen wêze. Nêsten wurde fan papier, tekstyl, plantaardich spul en oare isolaasjemateriaal oanlein op goed ferskûle plakken, lykas tusken muorren of plafons yn. Yn Súd-Jeropa en de tropen komt de swarte rôt ek fier fan minsklike bebouwing foar, yn fjilden, rotsige omkanten en beammen, wêrby't se harren nêsten yn rotsspjalten, ierdhoalen en beamtoppen meitsje.
Abdij fan Saint-Georges de Boscherville
Frânske Revolúsje
Op 20 desimber 1791 waard de fabryk al wer stil lein. De eigner liet in grut part fan it gebou ôfbrekke en ferkocht de stiennen. De kapittelseal die tsjinst as stâl foar it fee en waard letter, yn 1822, eigendom fan it departemint.
Kleastergong
De kleastergong bleau net bewarre, mar de fûneminten krigen yn 1862 de status fan histoarysk monumint. In 12e-iuwsk kapiteel mei alve musisi en in akrobaat wurdt bewarre yn it Musée des Antiquités fan Rouen.
Horrible Bosses 2
Plot
Foar't se sels dêr ek hinne sille, komt Julia harren yn harren hotelkeamer oer it mad. Sy easket dat Dale no mei har op bêd giet, of oars sil se him en Kurt by de plysje oanjaan foar ynbraak. As Dale witte wol wêrom't se der yn 'e frede sa op gebeten is om mei him bêd, antwurdet se dat hy de iennichste man is dy't har ea ôfwiisd hat. De trije freonen besluten dan om mei syn allen mei Julia op bêd te gean, eat dêr't Julia wol iepen foar stiet. Ear't dat syn beslach krije kin, arrivearret Dale syn frou Stacy mei harren trijeling yn 'e hotelkeamer, dêr't se him opspoard hat om't er al dagen net thús west hat en se him fan oerhoer fertinkt. Dat fermoeden is útkommen no't se Dale-en-dy sizzen heard hat dat se mei Julia op bêd sille. Stacy skonket poerlulk fuort. Dale beart dat er no likegoed mei Julia op bêd gean kin om't syn houlik dochs nei de knoppen is. Mar as Julia him foargiet nei de badkeamer, slút er har dêr gau-gau op.
Mr. Popper's Penguins (film)
Plot
Underwilens kriget Popper it berjocht dat syn heit yn Antarktika ferstoarn is. It nijs docht him net folle, mei't er folslein fan 'e man ferfrjemde rekke is. De notaris warskôget him dat syn heit him wat neilitten hat dat er mei koarten ferwachtsje kin, dat as der op in stuit in grutte kiste foar de doar fan syn appartemint stiet, begrypt er dat dy fan syn heit komt. Yn 'e kiste, dy't in djipfriesienheid blykt te wêzen, sit in pinguïn. Popper mient earst dat it bist opset is, mar as er him út 'e kiste hellet, begjint er al rillegau te ûntteien en komt er ta libben. De pinguïn, dy't er de namme 'Kaptein' jout, begjint daliks Popper syn appartemint ôf te brekken, dat hy set it bist finzen yn 'e badkeamer en sil nei it wurk ta as er him oan 'e kiste stompt. Troch de klap dwarlet in begeliedend skriuwen fan syn heit ûnder in kaste, dêr't er it net sjocht.
Gildo
Skiednis
Doe't syn broer Firmus, dy't in hege funksje yn it leger beklaaide, yn 375 yn opstân kaam tsjin keizer Falentinianus I, blieau Gildo trou oan 'e keizer. Doe't de opstân fan syn broer delslein wie, waard Gildo foar syn loyaliteit oan 'e keizer beleanne mei in grutte hoemannich stik lân en jild. Letter yn 386 beneamde keizer Teodoasius I him ta greve fan de provinsje Afrika en Magister utriusque militiae per Africam (generaal).
Steaftsjerke fan Vang
Skiednis
Njonken de tsjerke stiet de pastoary mei it tsjerklik sintrum en op it eardere plak fan in monumint foar de fallen soldaten yn de Earste Wrâldkriich stiet tsjintwurdich in modern houten byld fan de opwekke Lazarus. Ek is der in saak dêr't minsken oantinkens keapje kinne.
Iron Maiden
Maskotte Eddie
It Eddies-personaazje is ûntwurpen troch yllustrator Derek Riggs. Op de omslag fan de single Running Free út 1980 stiet in lang en meager somby-eftich wêzen op 'e eftergrûn. Doe't de band op syk wie nei in mooglike hoes foar harren earste album, kamen se yn oanrekking mei de yllustraasjes fan Derek Riggs. Dy soene úteinlik bydrage oan it artwork foar it Iron Maiden-album út 1980. De band fûn it aardich en fûn dat dat sjabloan oerienkaam mei hoe't it silhûet der oarspronklik útseach.
Derek Riggs gie fierder mei it meitsjen fan mear as 60 albumhoezen foar Iron Maiden, wêrûnder dy foar de earste acht studioalbums, trije live-albums en de boppeste helte fan de hoes foar 12e studio-album Brave new world Yn elts fan syn omslach yllustraasjes is der in no ferâldere logo brûkt, dat jild als hanteken fan Riggs - meast min ofte mear "ferburgen" yn de ôfbylding, dat in grafyske stilearring fan syn inisjalen D.R. The Brave New World-konsepten en byhearrende singles wiene it lêste wurk fan Derek Riggs foar Iron Maiden.
Sû (taal)
Fonology
Dan binne der fiif bylûden mei in karon: č, ǧ, ȟ, š en ž. De č ([ʧ]), š ([ʃ]) en ž ([ʒ]) binne bekende klanken: de tsj fan "tsjerke", de sj fan "sjerp" en de zj fan "bagaazje". De ǧ ([ʁ]) en de ȟ ([χ]) lykje op 'e g fan "mage", resp. de ch fan "berch", mar wurde justjes mear nei efteren yn 'e mûle (suver yn 'e kiel) útsprutsen. Fierders is der noch de apostrof (’), dy't foar de glottisslach ([ʔ]) stiet; de klank tusken de beide gelikense lûden yn "Aäron" of "koöperaasje". De oare bylûden wurde krekt as yn it Frysk útsprutsen, behalven de w en y; dat binne de w fan "skowe" en de j fan "jas".
ABBA
Heechtijdagen: 1976–1977
Yn maart 1976 brocht ABBA by Polar Music syn earste kompilaasje-album út, Greatest Hits, ek al hie de band doe noch mar seis top 40-hits hân yn it Feriene Keninkryk en de Feriene Steaten. Nettsjinsteande dat waard it it earste nûmer 1-album fan ABBA yn it Feriene Keninkryk. Yn 'e Feriene Steaten briek de band mei Greatest Hits foar it earst troch yn 'e top 50 fan 'e albumlisten. Op Greatest Hits stie ek in nije single, Fernando, dy't yn trettjin lannen it 1e plak yn 'e histlisten berikte, wêrûnder it Feriene Keninkryk, West-Dútslân, Súd-Afrika en Austraalje, en dêr't mear as 10 miljoen eksimplaren fan ferkocht waarden. Yn Austraalje behold de single it 1e plak 14 wiken lang, en behelle sa in dield rekôr mei Hey Jude fan The Beatles. Yn 'e Feriene Steaten berikte Fernando it 13e plak yn 'e Billboard Hot 100. Om deselde tiid hinne brocht ek RCA Records in sammelalbum fan ABBA út, mei as titel The Best of ABBA, dat yn Austraalje mar leafst 22 kear platina waard.
Yn jannewaris 1977 gie ABBA op syn earste grutskalige toernee. De leden fan 'e band waarden doe sjoen as superstjerren, en konserten yn Goateburch, Kopenhagen, Berlyn, Keulen, Amsterdam, Antwerpen, Essen, Hannover, Hamburch, Manchester, Birmingham, Glasgow en Londen wiene folslein útferkocht. Foar de kaartsjes foar de beide konserten yn Londen allinnich al wiene 3,5 miljoen gadingmakkers, wêrmei't de konsertseal 580 kear oan 'e râne ta fol kinnen hie. Nei it Jeropeeske toernee reizge ABBA yn maart 1977 troch nei Austraalje, dêr't by 11 konserten yn û.m. Sydney, Melbourne en Adelaide foar in publyk fan yn totaal 160.000 minsken spile waard. Fan it Australyske toernee waard troch regisseur Lasse Hallström de lange dokumintêre ABBA: The Movie makke.
Lêste jierren: 1981–1982
Uteinlik foel ABBA yn desimber 1982 ta grut fertriet fan tsientallen miljoenen fans útinoar. It lêste optreden fan 'e band wie yn it Britske tillefyzjeprogramma The Late, Late Breakfast Show op 'e BBC (live út Stockholm wei) op 11 desimber 1982. Der waard nea offisjeel bekendmakke dat ABBA útinoarfallen wie, mar de gearwurking tusken de bandleden stûke en kaam nea wer op gong, dat it resultaat wie itselde. Behalven yn in tillefyzjeprogramma yn 1986 kamen de fljouwer bandleden net wer yn it iepenbier byinoar oant de Sweedske premiêre fan 'e film Mamma Mia! yn 2008.
Mâl Hynder
Mâl Hynder (Lakota: Tȟašúŋke Witkó, útspr.: [tˣa'ʃũ:ke wit'ko:] (eins "Syn-Hynder-Is-Mâl-Wurden" of "Syn-Hynder-Is-in-Mâlenien); Ingelske oersetting: Crazy Horse; oan 'e rivier de Cheyenne (Súd-Dakota), ±1840 – Fort Robinson (Nebraska), 5 septimber 1877) wie in opperhaad fan 'e Oglala-substamme fan 'e Lakota-Sû (Sioux), in Yndiaansk folk fan 'e Grutte Flakten fan Noard-Amearika. Hy stie bekend as in grut kriger en oarlochslieder, en as in fûleindich fijân fan 'e Amerikanen, fanwegen de oanhâldende kolonisaasje fan Yndiaansk lân troch de blanken. It meast ferneamd is er wurden troch syn militêre lieding oer de Yndiaanske koälysje dy't yn 1876 yn 'e ferneamde Slach oan de Little Bighorn it Amerikaanske Leger in ferpletterjende nederlaach tabrocht. Syn dapperens yn 'e striid en syn persoanlike eare makken dat er sels by syn fijannen yn oansjen stie. Hy waard fjouwer moanne nei syn oerjefte ûnder ûnopheldere omstannichheden deadien.